Document ID: 31991R3015

ΚΑΝΟΝΙΣΜΟΣ (ΕΟΚ) αριθ. 3015/91 ΤΗΣ ΕΠΙΤΡΟΠΗΣ της 15ης Οκτωβρίου 1991 για την τροποποίηση του κανονισμού (ΕΟΚ) αριθ. 2315/76 περί πωλήσεως βουτύρου από το δημόσιο απόθεμα και για την κατάργηση των κανονισμών (ΕΟΚ) αριθ. 2096/88 και (ΕΟΚ) αριθ. 343/89
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 6 παράγραφος 7,
Εκτιμώντας:
ότι οι πωλήσεις βουτύρου δυνάμει του κανονισμού (ΕΟΚ) αριθ. 2315/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 442/88 (4), ανεστάλησαν από τους κανονισμούς της Επιτροπής (ΕΟΚ) αριθ. 2096/88 (5) και (ΕΟΚ) αριθ. 343/89 (6)-
ότι, λαμβανομένης υπόψη της αυξήσεως των αποθεμάτων βουτύρου και της καταστάσεως της αγοράς, πρέπει να αρχίσουν εκ νέου πωλήσεις βουτύρου παρεμβάσεως δυνάμει του κανονισμού (ΕΟΚ) αριθ. 2315/76, προσαρμόζοντας τις τιμές πωλήσεως προκειμένου να αποφευχθούν διαταράξεις στην αγορά-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2315/76 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Οι οργανισμοί παρεμβάσεως των κρατών μελών πωλούν σε κάθε ενδιαφερόμενο βούτυρο που κατέχουν και το οποίο έχει εισέλθει σε απόθεμα πριν από την 1η Αυγούστου 1990."
2. Στο άρθρο 2:
α) στην παράγραφο 1, το στοιχείο α) αντικαθίσταται από το ακόλουθο κείμενο:
"α) στη θύρα της αποθήκης σε τιμή ίση με την τιμή παρεμβάσεως που αναφέρεται στο άρθρο 5 παράγραφος 1 στοιχείο α) του κανονισμού (ΕΟΚ) αριθ. 804/68, που εφαρμόζεται την ημέρα συνάψεως της συμβάσεως πωλήσεως, προσαυξημένη κατά 1 Ecu ανά 100 χιλιόγραμμα-"
β) η παράγραφος 2 αντικαθίσταται από το ακόλουθο κείμενο:
"2. Ο οργανισμός παρεμβάσεως πωλεί το βούτυρο εάν το αργότερο κατά τη συνάψη της σύμβασης πωλήσεως έχει συσταθεί εγγύηση ίση με 1 Ecu ανά 100 χιλιόγραμμα, που προσδιορίζεται να εξασφαλίσει την εκτέλεση των πρωτογενών απαιτήσεων σχετικά με την ανάληψη του βουτύρου εντός της προθεσμίας που αναφέρεται στο άρθρο 3 παράγραφος 1."
3. Στο άρθρο 3 παράγραφος 4, ο όρος "ασφάλεια" αντικαθίσταται από τον όρο "εγγύηση".
4. Στο άρθρο 3α:
α) στην παράγραφο 1, ο όρος "ασφάλεια" αντικαθίσταται από τον όρο "εγγύηση"-
β) στην παράγραφο 3, οι όροι "η αντιπροσωπευτική ισοτιμία" αντικαθίστανται από τους όρους "η γεωργική ισοτιμία".
5. Στο άρθρο 4α, οι παράγραφοι 1 και 2 αντικαθίστανται από το ακόλουθο κείμενο:
"1. Κατά παρέκκλιση των άρθρων 1 και 2, το βούτυρο πωλείται σε τιμή ίση με την τιμή παρεμβάσεως που εφαρμόζεται την ημέρα συνάψεως της συμβάσεως της πωλήσεως, μειωμένη κατά 26 Ecu ανά 100 χιλιόγραμμα, υπό τον όρο ότι θα χρησιμοποιηθεί από τα ιδρύματα και τις συλλογικές εστιάσεις χωρίς κερδοσκοπικό χαρακτήρα σύμφωνα με τις διατάξεις του κανονισμού (ΕΟΚ) αριθ. 2191/81 και επωφελούμενο της ενισχύσεως που προβλέπεται στον εν λόγω κανονισμό.
2. Ο οργανισμός παρεμβάσεως πωλεί το βούτυρο εάν το αργότερο κατά τη σύναψη της σύμβασης πωλήσεως έχει συσταθεί εγγύηση ίση με τη μείωση της τιμής που προβλέπεται στην παράγραφο 1, προσαυξημένης κατά 30 Ecu ανά 100 χιλιόγραμμα, για να εξασφαλιστεί η εκτέλεση των πρωτογενών απαιτήσεων σχετικά με την ανάληψη του βουτύρου από τους δικαιούχους εντός της προθεσμίας που καθορίζεται στο άρθρο 3 παράγραφος 1 και η χρησιμοποίησή του σύμφωνα με τις διατάξεις του κανονισμού (ΕΟΚ) αριθ. 2191/81."
6. Προστίθεται το ακόλουθο άρθρο 4β:
"Άρθρο 4β
Οι τιμές και οι εγγυήσεις που προβλέπονται στο άρθρο 2 και στο άρθρο 4α μετατρέπονται σε εθνικό νόμισμα με τη γεωργική ισοτιμία που εφαρμόζεται την ημέρα συνάψεως της συμβάσεως."
Άρθρο 2
Οι κανονισμοί (ΕΟΚ) αριθ. 2096/88 και (ΕΟΚ) αριθ. 343/89 καταργούνται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 1991.

Labels: 3
17